**VEGA præsenterer  
Mægtige Mono får Lille VEGA til at skælve***Den 7. december bliver VEGA forvandlet til postrockens epicenter, når de japanske legender lander i VEGA.*

Siden deres spæde start tilbage i 1999, hvor opsætningen bestod af guitar, bas og trommer har Mono eksperimenteret med over 30 instrumenter. På det seneste, *Nowhere Now Here*, tilføjer bandet tunge lydflader af synthesizere. Med det nye album er der også sket en ændring i lineuppet, hvor trommeslageren Dahm Majuri Cipolla blevet tilføjet kernetrioen af Goto, Tamaki og Yoda. Musikmagasinet Vulture Hound skrev i deres anmeldelse af albummet:

*“The album balances on a knife-edge between ethereal beauty and devastating force and the best way to experience it is through setting aside an hour and taking everything in. Comparison to their past work will only get you so far, as the band hasn’t stood still in two decades or bothered with making the same album twice.”*

Albummet er indspillet i USA med den legendariske producer og musiker Steve Albini, der tidligere har samarbejdet med navne som Nirvana, Pixies og PJ Harvey. Produceren har været bandets faste samarbejdspartner siden 2004, og i forbindelse med indspilningerne har de turneret med Albinis post-hardcore band Shellac.

Mono har udgivet 10 studiealbum på deres 20 års lange rejse gennem instrumentalrockens lys og mørke. Bandet har haft flere udsolgte koncerter i VEGA, hvor de har skabt grandiose lydbilleder, der cementerede deres status som et af de helt store navne inden for postrock og neoclassical.

**Fakta om koncerten**Mono (JP)  
Lørdag den 7. december kl 21.00  
Lille VEGA, Enghavevej 40, 1674 København V  
Billetpris 165 kr. + gebyr  
Billetsalget starter mandag den 20. maj kl 10.00 via vega.dk og Ticketmaster.